ห้ามกรุงไทยจองสลาก
แบงก์กรุงไทยห้ามพนักงานสั่งซื้อ-จองลอตเตอรี่ แก้ข้อครหาเอี่ยวเรียกค่าหัวคิว
20 พ.ย. 2558

แบงก์กรุงไทยห้ามพนักงานสั่งซื้อ-จองลอตเตอรี่ แก้ข้อครหาเอี่ยวเรียกค่าหัวคิว
นายทรงพล ชีวะปัญญาโรจน์ รองกรรมการผู้จัดการ ธนาคารกรุงไทย เปิดเผยว่า ธนาคารได้ออกประกาศห้ามพนักงานสั่งซื้อและ สั่งจองลอตเตอรี่ตั้งแต่งวด 3 ธ.ค. เป็นต้นไป ไม่เช่นนั้นจะถือว่ามีความผิดตามระเบียบธนาคาร และหากพบรายชื่อพนักงานลงทะเบียนไว้กับสำนักงานสลากกินแบ่งรัฐบาล จะคัดรายชื่อลงทะเบียนออกทันที เพื่อความโปร่งใสและลดข้อครหาว่า พนักงานธนาคารกรุงไทยมีส่วนเกี่ยวข้องกับการสั่งซื้อสั่งจองลอตเตอรี่ และหากประชาชนรู้เบาะแสพนักงานธนาคารเรียกค่า หัวคิว ขอให้ส่งข้อมูลหลักฐานมา ยังสาขาทั่วประเทศเพื่อตรวจสอบ หากพบความผิดจะลงโทษตามระเบียบ
ทั้งนี้ ที่ผ่านมาธนาคารไม่ได้ห้ามพนักงานลงทะเบียนสั่งซื้อ สั่งจองลอตเตอรี่เหมือนพนักงานของสำนักงานสลากฯ แต่ยืนยันว่าการสั่งซื้อและสั่งจองผ่าน ระบบของธนาคารมีความโปร่งใส เนื่องจากระบบเอทีเอ็ม และอินเทอร์เน็ต แบงก์กิ้ง เปิดให้จองเวลา 08.00 น. แต่สาขาเปิดบริการ 08.30 น. พนักงานจึงไม่สามารถเข้าระบบซื้อและจองได้ก่อนเวลาเปิดจริง